இந்தப் படத்துக்காக சென்னை பூந்தமல்லி அருகே உள்ள, ஈவிபி தீம் பார்க்கில், பிரத்யேக அரங்கு அமைத்து படப்பிடிப்பு நடத்தப்பட்டது. அங்கு சென்னை போன்ற ஒரு பிரமாண்ட நகரையே பல கோடி ரூபாய் செலவில் உருவாக்கியிருந்தனர். அதில் முக்கியமானது வளைந்து நெளிந்த சாலைகள். கிளைமாக்ஸ் சண்டைக் காட்சியில் ரஜினிகாந்த், இந்தச் சாலையை அழிப்பது போன்ற காட்சிகள் இடம்பெறுகிறது. இந்த காட்சியில் ரஜினியின் நடிப்பு மிக ஆக்ரோஷமாக இருக்கும் என்றும் சொல்லப்படுகிறது. இதைப்போன்று பல்வேறு விதமான காட்சிகளும் ஈவிபி-யில் படமாக்கப்படுகிறது.